Монгол Улсын Их Хурлын 2008 оны хаврын ээлжит /Онцгой/ чуулганы Төсвийн байнгын хорооны 7 дугаар сарын 4-ний өдөр /Баасан гариг/-ийн хуралдаан 15 цаг 15 минутад Төрийн ордны \"*А\"* танхимд эхлэв.

            Байнгын хорооны дарга, УИХ-ын гишүүн Л.Пүрэвдорж ирц, хэлэлцэх асуудлыг танилцуулж, хуралдааныг даргалав.

Хуралдаанд ирвэл зохих 21 гишүүнээс 11 гишүүн ирж, 52.3 хувийн ирцтэй байв. Үүнд:

            **Чөлөөтэй:** *А*.*Бакей*, *Ж*.Батхуяг, С.Отгонбаяр, *З*.Энхболд

            Тасалсан: Р.Амаржаргал, Р.*Бадамдамдин*, *Б*.Батбаатар, Н.Батбаяр, *Б*.Жаргалсайхан, *Б*.Цэрэнбалжир

            ***Нэг.Нэмэгдсэн өртгийн албан татварын хувь, хэмжээг тогтоох тухай хуульд өөрчлөлт оруулах тухай хуулийн төсөл, Тогтоолд өөрчлөлт оруулах тухaй УИХ-ын тогтоолын төсөл /хэлэлцэх эсэх/***

            Хэлэлцэж буй асуудалтай холбогдуулан Хүнс, хөдөө аж ахуйн сайд *Ц*.Ганхуяг, УИХ-ын Төсвийн байнгын хорооны референт *Ё*.Мөнхбаатар нар байлцав.

            Хууль болон тогтоолын төслийн *талаархи* төсөл санаачлагчийн илтгэлийг Хүнс, хөдөө аж ахуйн сайд *Ц*.Ганхуяг танилцуулав.

            УИХ-ын гишүүн *Б*.*Эрдэнэсүрэн* санал хэлэв.

            **Л.Пүрэвдорж**:-Хууль болон Тогтоолын төслийг УИХ-ын чуулганы нэгдсэн хуралдаанд оруулж хэлэлцүүлье гэсэн саналыг дэмжиж байгаа гишүүд гараа өргөнө үү.

            Зөвшөөрсөн                  9

            Татгалзсан                   2
            Бүгд                             11

            Гишүүдийн *олонхийн* саналаар дэмжигдлээ.

            **Хуралдаан 15 цаг 20 минутад өндөрлөв.**

Танилцсан:

ТӨСВИЙН  БАЙНГЫН

ХОРООНЫ ДАРГА                                                                   Л.ПҮРЭВДОРЖ

Тэмдэглэл хөтөлсөн:

ХУРАЛДААНЫ НАРИЙН

БИЧГИЙН ДАРГА                                                                     *Ц*.НАРАНТУЯА

**ТӨСВИЙН БАЙНГЫН ХОРООНЫ 2008 ОНЫ**

**7 ДУГААР САРЫН 4-НИЙ ӨДРИЙН ХУРАЛДААНЫ**

**ДЭЛГЭРЭНГҮЙ ТЭМДЭГЛЭЛ**

**Л.Пүрэвдорж**:-Пүрэвдорж, Адъяа, Бадамжунай, Буд, Ганди, Дэмбэрэл, Занданшатар, Очирхүү, Раднаа,Улаан, Эрдэнэсүрэн байна. Ингээд 11 хүрсэн учраас Байнгын хорооны хурлыг *эхлэе*.

Ингээд хэлэлцэх асуудлыг та нарт танилцуулъя. Өнөөдрийн байнгын хорооны хурлаар нэг асуудал хэлэлцэхээр санал оруулж байна. Нэмэгдсэн өртгийн албан татварын хувь, хэмжээг тогтоох тухай хуульд өөрчлөлт оруулах тухай хуулийн төсөл, Тогтоолд өөрчлөлт оруулах тухай УИХ-ын тогтоолын төслийг хэлэлцье гэж байна. Хэлэлцэх эсэх тухай асуудлыг шийдэх хэрэгтэй байна.

Ингээд хэлэлцэх асуудлаа батлах уу? за баталлаа. Хуулийн төсөл санаачлагчийн танилцуулгыг Хүнс, хөдөө аж ахуйн сайд *Ц*.Ганхуяг хийнэ.

***Ц*.Ганхуяг**:-Эрхэм гишүүдийн энэ өдрийн амар амгаланг айлтгая.

Улсын Их Хурал 2003 оны 29-р тогтоолоор баталсан төрөөс хүнс, хөдөө аж ахуйн талаар баримтлах бодлогын 2.4.1-д байгаль, уур амьсгал, эдийн засаг, гадаад, дотоод зах зээлийн нөхцөл байдалтай нийцсэн татвар зээл хөрөнгө оруулалт, гадаад худалдааны уян хатан бодлогоор хүнс, хөдөө аж ахуйн салбарыг дэмжихээр тусгасан байгаа.

Энэ хүрээндээ хэд хэдэн арга хэмжээг хэрэгжүүлсний дотор УИХ-аас 2007 оны 12 сарын 20-ны өдрийн хуралдаанаар 2008 оны 7-р сарын 1-ний өдрийг хүртэлх хугацаанд *импортлож* борлуулсан хүнсний буудай болон мөн хугацаанд *импортлож* борлуулсан 40 мянган тн буудайн гурилын нэмэгдсэн өртгийн албан татварын хувь хэмжээ 0 хувьтай тэнцүү байна гэсэн ийм *хулийг* батлан гаргасан.

УИХ-ын 2007 оны 12 сарын 27-ны өдрийн 100 дугаар тогтоолд стратегийн хүнсний бүтээгдэхүүн гурилын хангамжийг сайжруулах, үнийг тогтворжуулах зорилгоор 100 мянган тн хүнсний буудайн нөөц бүрдүүлэхийг Засгийн газарт зөвшөөрсөн байна.

Өнгөрсөн жил ОХУ буудайн экспортод 11 сарын 1-нээс тн тутамд нь 22 еврогийн гаалийн татвартай болгосон бөгөөд манай улсад нийлүүлэгдэх 100 мянган тн буудайн хэлэлцээр хийх үед экспортын татварыг 40 хувиар тогтоогоод байсан. Монгол Улсын Ерөнхий сайд 2008 оны 4-р сард ОХУ-д айлчлах үед манайд нийлүүлэх хүнсний буудайн татварын хөнгөлөлт үзүүлэх санал тавьснаар экспортын 40 хувийн татварыг чөлөөлүүлж, 100 мянган тн буудай авах гэрээ хийгдсэн. Энэ хугацаанд ОХУ-д Ерөнхийлөгчийн сонгууль явагдсан, Засгийн газар солигдсон зэрэг шалтгаанаас ОХУ нөөцийн аль салбараасаа буудайгаа гаргах шийдвэр нь *тоодрхойгүй* байснаас болж 2007 оны буудай татаж авах ажил жаахан удааширсан байна.

Одоогийн байдлаар хүнсний буудай авах урьдчилгаанд шаардлагатай бүх төлбөр буюу 36.5 сая долларыг монголын тал төлж барагдуулсан, *аккредетив* нээсэн байгаа. Буудай бүрэн хэмжээгээр 7 сарын 1-*нийхээ* дотор орж ирж амжихгүй болсон учраас энэ хугацааг цаашид сунгаж, энэ оны 11 сарын 1 хүртэл ОХУ-аас нийлүүлэгдэх улаан буудай нэмэгдсэн өртгийн болон гаалийн албан татварыг тэглэх ийм саналыг Засгийн газраас оруулж байна. Байнгын хорооны гишүүдийг дэмжин хэлэлцэх өгөхийг *хүсч* байна. Баярлалаа.

**Л.Пүрэвдорж**:-Асуулт байна уу? Би ганцхан зүйл тодруулчихъя. Энэ бол зөвхөн 40 мянган тн гурилд ямар ч хамаа байхгүй, зөвхөн хүнсний *буудайнд* тийм ээ? Нийт *буудайнд*.

За саналтай гишүүн байна уу?

***Б*.Эрдэнэсүрэн**:-Энэ зүйтэй. Тогтоолын төслийн өөрчлөлтийг дэмжиж байна. Энд *танилцуулганд* илүү үг орсон байгаа юм. 9 сарын 1-ний өдөр гэж өөрчлөх талаар тогтоолын төсөл боловсруулж байснаа Засгийн газрын гэж. Энэ чинь өөрөө Засгийн газрын юмыг өөр хүн боловсруулаад Засгийн газарт оруулаад тэгээд Засгийн газар нь шийдчихсэн юм шиг. Засгийн газар өмнө нь ингэж *үзэж* байснаа дараа нь яам нь үзэж *байсан зүйлийг* л хугацааны хувьд өөрчилсөн учраас бас янз бүрийн асуулт, маргаан гараад байж магадгүй. Тийм учраас ерөөсөө тэр заалтыг авч хаяад танилцуулга оруулчихъя гэсэн санал байна.

**Л.Пүрэвдорж**:-За тэгвэл энэ хуулийн төслийг хэлэлцэх нь зүйтэй гэж. Хууль төсөл болон тогтоолын төслийг хэлэлцэх нь зүйтэй гэж үзэж байгаа гишүүд гараа өргөнө үү. Чуулганд оруулахаар. За санал нэгтэй баталлаа. Байнгын хорооны дүгнэлтийг хэн унших юм бэ? за би уншчихъя. За ингээд хэлэлцэх *асуудал* дууссан учраас гишүүдэд баярлалаа. Төсөвт тодотгол хийх асуудлыг 2-р хэлэлцүүлэг нь 1 дэхээс хэлэлцэх байх. Тэрнийг *шуурхайхан* шиг хэлэлцээд батлаад өгчих нь зүйтэй байхаа гэж бодож байна.

Соронзон хальснаас хянаж буулгасан:

ХУРАЛДААНЫ НАРИЙН

БИЧГИЙН ДАРГА                                                                     *Ц*.НАРАНТУЯА